CELEX: 52018PC0571
Language: el
Date: 2018-08-06
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την προσχώρηση της Δημοκρατίας της Κροατίας στην Ευρωπαϊκή Ένωση

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.8.2018
            COM(2018) 571 final
            2018/0301(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την προσχώρηση της Δημοκρατίας της Κροατίας στην Ευρωπαϊκή Ένωση
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ
            
            
               
                  Η συνημμένη πρόταση αφορά την έκδοση απόφασης για τον καθορισμό της θέσης της Ευρωπαϊκής Ένωσης («Ένωση») ενόψει της έκδοσης απόφασης της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου (εφεξής «η συμφωνία»), σχετικά με την προσχώρηση της Δημοκρατίας της Κροατίας στην Ευρωπαϊκή Ένωση.
               
               
                  2.
                        ΠΛΑΙΣΙΟ ΤΗΣ ΠΡΟΤΑΣΗΣ
               
               
                  2.1.
                        Ενδιάμεση συμφωνία οικονομικής εταιρικής σχέσης μεταξύ της Γκάνας και της ΕΕ 
               
               
                  Η συμφωνία μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου
                     1
                  , αποσκοπεί να θεσπίσει ένα αρχικό πλαίσιο για πλήρη συμφωνία οικονομικής εταιρικής σχέσης σύμφωνα με τη συμφωνία του Κοτονού. Η συμφωνία εφαρμόζεται προσωρινά από τις 15 Δεκεμβρίου 2016.
               
               
                  2.2.
                        Επιτροπή ΣΟΕΣ
               
               
                  Η επιτροπή ΣΟΕΣ είναι το μεικτό θεσμικό όργανο της συμφωνίας. Το άρθρο 73 της συμφωνίας προβλέπει ότι η επιτροπή ΣΟΕΣ είναι υπεύθυνη για τη διαχείριση σε όλους τους τομείς που καλύπτει η συμφωνία αυτή και για την εκπλήρωση όλων των καθηκόντων που αναφέρονται σ’ αυτή. Η επιτροπή ΣΟΕΣ λαμβάνει τις αποφάσεις της με συναίνεση. Η λειτουργία της επιτροπής ΣΟΕΣ Γκάνας-ΕΕ περιγράφεται στον εσωτερικό κανονισμό που συμφωνήθηκε από τα μέρη κατά την πρώτη συνεδρίαση της επιτροπής ΣΟΕΣ τον Ιανουάριο του 2018.
               
               
                  2.3.
                        Η προς έκδοση πράξη της επιτροπής ΣΟΕΣ
               
               
                  Στις [ημερομηνία], κατά τη διάρκεια της δεύτερης συνεδρίασής της, η επιτροπή ΣΟΕΣ πρόκειται να εκδώσει απόφαση σχετικά με την προσχώρηση της Δημοκρατίας της Κροατίας στην Ένωση (εφεξής «προς έκδοση πράξη»).
               
               
                  Το άρθρο 77 της συμφωνίας προβλέπει ότι η επιτροπή ΣΟΕΣ μπορεί να θεσπίζει μεταβατικά μέτρα ή μέτρα τροποποίησης τα οποία ενδεχομένως κρίνονται αναγκαία σχετικά με την προσχώρηση νέων κρατών μελών της ΕΕ.
               
               
                  Σκοπός της προς έκδοση πράξης είναι να επιφέρει τις τροποποιήσεις της συμφωνίας σε συνέχεια της προσχώρησης της Δημοκρατίας της Κροατίας στην Ένωση.
               
               
                  Η προβλεπόμενη πράξη θα καταστεί δεσμευτική για τα μέρη σύμφωνα με το άρθρο 77 παράγραφος 3 της συμφωνίας, το οποίο προβλέπει ότι: «Τα μέρη εξετάζουν τις επιπτώσεις της προσχώρησης νέων μελών της ΕΕ στην παρούσα συμφωνία. Η Επιτροπή ΣΟΕΣ μπορεί να θεσπίζει τα μεταβατικά μέτρα ή τα μέτρα τροποποίησης, τα οποία ενδεχομένως κρίνονται αναγκαία.»
               
               
                  3.
                        ΘΕΣΗ ΠΟΥ ΠΡΕΠΕΙ ΝΑ ΛΗΦΘΕΙ ΕΞ ΟΝΟΜΑΤΟΣ ΤΗΣ ΕΝΩΣΗΣ
               
               
                  Η Δημοκρατία της Κροατίας προσχώρησε στην Ένωση την 1η Ιουλίου 2013. Η ρήτρα προσχώρησης στο άρθρο 77 παράγραφος 2 της συμφωνίας προβλέπει την προσχώρηση της Κροατίας στη συμφωνία με την κατάθεση πράξης προσχώρησης. Στις 22 Μαρτίου 2017 η Κροατία κατέθεσε στη Γενική Γραμματεία του Συμβουλίου της Ένωσης πράξη προσχώρησης στη συμφωνία. Για τις μεταγενέστερες τροποποιήσεις που απαιτούνται λόγω της προσχώρησης, η ρήτρα προσχώρησης προβλέπει την έκδοση απόφασης από την επιτροπή ΣΟΕΣ.
               
               
                  Συνεπώς, η Ένωση θα πρέπει να καθορίσει τη θέση που πρέπει να ληφθεί όσον αφορά την έκδοση απόφασης της επιτροπής ΣΟΕΣ σχετικά με τις τροποποιήσεις που είναι αναγκαίες μετά την προσχώρηση της Δημοκρατίας της Κροατίας στη συμφωνία.
               
               
                  Η προτεινόμενη απόφαση του Συμβουλίου περιλαμβάνει σε παράρτημα σχέδιο της απόφασης που θα ληφθεί από την επιτροπή ΣΟΕΣ. 
               
               
                  Η συμφωνία εφαρμόζεται, αφενός, στα εδάφη στα οποία εφαρμόζεται η Συνθήκη για τη λειτουργία της Ευρωπαϊκής Ένωσης («ΣΛΕΕ») και βάσει των όρων που καθορίζονται στην εν λόγω Συνθήκη, καθώς και, αφετέρου, στο έδαφος της Γκάνας. 
               
               
                  4.
                        ΝΟΜΙΚΗ ΒΑΣΗ
               
            
         
         
            
               
                  4.1.
                        Διαδικαστική νομική βάση
               
               
                  4.1.1.
                        Αρχές
               
               
                  Το άρθρο 218 παράγραφος 9 της ΣΛΕΕ προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
               
               
                  Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν τις εκάστοτε διαδικασίες. Περιλαμβάνει επίσης πράξεις που δεν έχουν μεν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                     2
                  .
               
               
                  4.1.2.
                        Εφαρμογή στην προκειμένη περίπτωση
               
               
                  Η επιτροπή ΣΟΕΣ είναι όργανο που συστάθηκε από τη συμφωνία με σκοπό την εφαρμογή της συμφωνίας.
               
               
                  Το άρθρο 77 της συμφωνίας προβλέπει ότι η επιτροπή ΣΟΕΣ μπορεί να θεσπίζει μεταβατικά μέτρα ή να προβαίνει σε αναγκαίες τροποποιήσεις της συμφωνίας σε περίπτωση νέας προσχώρησης στην Ευρωπαϊκή Ένωση.
               
               
                  Η πράξη την οποία καλείται να εκδώσει η επιτροπή ΣΟΕΣ συνιστά πράξη που παράγει έννομα αποτελέσματα. Η προς έκδοση πράξη θα είναι δεσμευτική δυνάμει του διεθνούς δικαίου, σύμφωνα με το άρθρο 77 της συμφωνίας, διότι θα τροποποιήσει μια διεθνή συμφωνία, η οποία είναι ήδη δεσμευτική για την Ένωση.
               
               
                  Η προς έκδοση πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
               
               
                  Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
               
               
                  4.2.
                        Ουσιαστική νομική βάση 
               
               
                  4.2.1.
                        Αρχές
               
               
                  Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προς έκδοση πράξης σε σχέση με την οποία λαμβάνεται θέση εξ ονόματος της Ένωσης. Εάν η προς έκδοση πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.
               
               
                  4.2.2.
                        Εφαρμογή στην προκειμένη περίπτωση
               
               
                  Ο στόχος και το περιεχόμενο της προς έκδοση πράξης επικεντρώνονται στο εμπόριο και τα συναφή με το εμπόριο θέματα. Συνεπώς, η ουσιαστική νομική βάση της προτεινόμενης απόφασης είναι το άρθρο 207 της ΣΛΕΕ.
               
               
                  4.3.
                        Συμπέρασμα
               
               
                  Η νομική βάση για την παρούσα απόφαση του Συμβουλίου είναι η ΣΛΕΕ, ιδίως το άρθρο 207 σε συνδυασμό με το άρθρο 218 παράγραφος 9. 
               
               
                  5.
                        ΔΗΜΟΣΙΕΥΣΗ ΤΗΣ ΠΡΟΣ ΕΚΔΟΣΗ ΠΡΑΞΗΣ
               
            
            
               Δεδομένου ότι η απόφαση της επιτροπής ΣΟΕΣ θα τροποποιήσει τη συμφωνία, είναι σκόπιμο να δημοσιευθεί στην Επίσημη Εφημερίδα της Ευρωπαϊκής Ένωσης μετά την έκδοσή της.
            
            
               2018/0301 (NLE)
            
         
         
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την προσχώρηση της Δημοκρατίας της Κροατίας στην Ευρωπαϊκή Ένωση
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 και το άρθρο 218 παράγραφος 9,
            
            
               Έχοντας υπόψη την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου
                  3
                («συμφωνία»),
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συμφωνία εφαρμόζεται προσωρινά από τις 15 Δεκεμβρίου 2016.
            
            
               (2)H Συνθήκη για την προσχώρηση της Δημοκρατίας της Κροατίας στην Ευρωπαϊκή Ένωση υπογράφηκε στις 9 Δεκεμβρίου 2011 και τέθηκε σε ισχύ την 1η Ιουλίου 2013. 
            
            
               (3)Η Δημοκρατία της Κροατίας προσχώρησε στη συμφωνία στις 8 Νοεμβρίου 2017 με την κατάθεση της πράξης προσχώρησής της.
            
            
               (4)Σύμφωνα με το άρθρο 77 της συμφωνίας, η επιτροπή ΣΟΕΣ μπορεί να θεσπίζει μέτρα τροποποίησης τα οποία ενδεχομένως κρίνονται αναγκαία μετά την προσχώρηση νέων κρατών μελών στην Ένωση.
            
            
               (5)Είναι σκόπιμο να καθοριστεί η θέση που πρέπει να ληφθεί, εξ ονόματος της Ένωσης, όσον αφορά την έκδοση απόφασης της επιτροπής ΣΟΕΣ στις [ημερομηνία] σχετικά με τις τροποποιήσεις επί της συμφωνίας που είναι αναγκαίες ύστερα από την προσχώρηση της Δημοκρατίας της Κροατίας στην Ένωση,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση εξ ονόματος της Ένωσης όσον αφορά την έκδοση απόφασης που θα ληφθεί κατά την ετήσια συνεδρίαση της [ημερομηνία] της επιτροπής ΣΟΕΣ η οποία συστάθηκε με την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου, σχετικά με την προσχώρηση της Δημοκρατίας της Κροατίας στην Ευρωπαϊκή Ένωση, βασίζεται στο σχέδιο απόφασης της επιτροπής ΣΟΕΣ που επισυνάπτεται στην παρούσα απόφαση.
            
            
               Άρθρο 2
            
            
               Μετά την έκδοσή της, η απόφαση της επιτροπής ΣΟΕΣ δημοσιεύεται στην Επίσημη Εφημερίδα της Ευρωπαϊκής Ένωσης.
            
            
               Άρθρο 3
            
            
               Η παρούσα απόφαση απευθύνεται στην Επιτροπή.
            
         
         
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        ΕΕ L 287 της 21.10.2016, σ. 3-319.
               
               
                  
                     (2)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.
               
               
                  
                     (3)
                  
                        ΕΕ L 287 της 21.10.2016, σ. 1-2.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες,6.8.2018
            COM(2018) 571 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την προσχώρηση της Δημοκρατίας της Κροατίας στην Ευρωπαϊκή Ένωση
            
               
         
         
            
               ΣΥΝΗΜΜΕΝΟ
            
            
               σχέδιο
            
            
               ΑΠΟΦΑΣΗ αριθ. …/2018 ΤΗΣ ΕΠΙΤΡΟΠΗΣ ΣΟΕΣ
            
            
               που συστάθηκε με την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου,
            
            
               της [ημερομηνία]
            
            
               σχετικά με την προσχώρηση της Δημοκρατίας της Κροατίας στην Ευρωπαϊκή Ένωση
            
            
               Η ΕΠΙΤΡΟΠΗ ΣΟΕΣ,
            
            
               Έχοντας υπόψη την ενδιάμεση συμφωνία οικονομικής εταιρικής σχέσης μεταξύ της Γκάνας, αφενός, και της Ευρωπαϊκής Κοινότητας και των κρατών μελών της, αφετέρου («συμφωνία»), η οποία υπογράφηκε στις Βρυξέλλες στις 28 Ιουλίου 2016 και εφαρμόζεται προσωρινά από τις 15 Δεκεμβρίου 2016, και ιδίως τα άρθρα 76, 77 και 81,
            
            
               Έχοντας υπόψη τη Συνθήκη σχετικά με την προσχώρηση της Δημοκρατίας της Κροατίας στην Ευρωπαϊκή Ένωση («Ένωση») και την πράξη προσχώρησης στη συμφωνία που κατατέθηκε από την Δημοκρατία της Κροατίας στις 8 Νοεμβρίου 2017,
            
            
               Εκτιμώντας τα ακόλουθα:
            
            
               (1)Η συμφωνία εφαρμόζεται, αφενός, στα εδάφη στα οποία εφαρμόζεται η Συνθήκη για τη λειτουργία της Ευρωπαϊκής Ένωσης και βάσει των όρων που καθορίζονται στην εν λόγω Συνθήκη, καθώς και, αφετέρου, στο έδαφος της Γκάνας.
            
            
               (2)Σύμφωνα με το άρθρο 77 της συμφωνίας, η επιτροπή ΣΟΕΣ μπορεί να θεσπίζει τα μέτρα τροποποίησης, τα οποία ενδεχομένως κρίνονται αναγκαία σε σχέση με την προσχώρηση νέων κρατών μελών στην Ένωση,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η Δημοκρατία της Κροατίας, ως συμβαλλόμενο μέρος της συμφωνίας, πρέπει, κατά τον ίδιο τρόπο με τα άλλα κράτη μέλη της Ένωσης, να εγκρίνει και να λαμβάνει υπόψη, αντίστοιχα, τα κείμενα της συμφωνίας, καθώς και τα παραρτήματα, τα πρωτόκολλα και τις δηλώσεις που επισυνάπτονται σ’ αυτήν.
            
            
               Άρθρο 2
            
            
               Η συμφωνία τροποποιείται ως εξής: το άρθρο 81 αντικαθίσταται από το ακόλουθο κείμενο: 
            
            
               «Άρθρο 81
            
            
               Αυθεντικές γλώσσες
            
         
         
            
               Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά.»
            
            
               Άρθρο 3
            
            
               Η Ένωση γνωστοποιεί στη Δημοκρατία της Γκάνας το κείμενο της συμφωνίας στην κροατική γλώσσα.
            
            
               Άρθρο 4
            
            
               Οι διατάξεις της συμφωνίας εφαρμόζονται στα εμπορεύματα που εξάγονται είτε από τη Δημοκρατία της Γκάνας προς τη Δημοκρατία της Κροατίας είτε από τη Δημοκρατία της Κροατίας προς τη Δημοκρατία της Γκάνας, τα οποία πληρούν τους κανόνες καταγωγής που ισχύουν στο έδαφος των μερών της συμφωνίας και τα οποία, στις 15 Δεκεμβρίου 2016, βρίσκονταν υπό διαμετακόμιση ή σε προσωρινή εναπόθεση, σε αποθήκη τελωνειακής αποταμίευσης ή σε ελεύθερη ζώνη στη Δημοκρατία της Γκάνας ή στη Δημοκρατία της Κροατίας.
            
            
               Στις περιπτώσεις που αναφέρονται στο εδάφιο 1 χορηγείται προτιμησιακή μεταχείριση, υπό την προϋπόθεση ότι υποβάλλεται στις τελωνειακές αρχές της χώρας εισαγωγής, εντός τεσσάρων μηνών από την ημερομηνία έναρξης ισχύος της παρούσας απόφασης, πιστοποιητικό καταγωγής που εκδόθηκε αναδρομικά από τις τελωνειακές αρχές της χώρας εξαγωγής.
            
            
               Άρθρο 5
            
            
               Η Δημοκρατία της Γκάνας αναλαμβάνει τη δέσμευση να μην υποβάλει αξιώσεις, αιτήματα ή προσφυγές και να μην τροποποιήσει ούτε να αποσύρει καμία παραχώρηση δυνάμει του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου («GATT») του 1994 ή του άρθρου XXI της Γενικής Συμφωνίας για τις Συναλλαγές στον τομέα των Υπηρεσιών («GATS») σε σχέση με την προσχώρηση της Δημοκρατίας της Κροατίας στην Ένωση.
            
            
               Άρθρο 6 
            
            
               Η παρούσα απόφαση ισχύει από την ημέρα της υπογραφής της.
            
            
               Ωστόσο, τα άρθρα 3 και 4 εφαρμόζονται από τις 15 Δεκεμβρίου 2016.
            
            
               (Τόπος και ημερομηνία)
            
            
                     
                        Για τη Δημοκρατία της Γκάνας 
                     
                  
                  
                     
                        Για την Ευρωπαϊκή Ένωση